Държавен вестник, бр. 61, 2015 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  61
(3) Дисциплинарните наказания, с изключе­
ние на уволнението, могат да бъдат заличени 
и преди изтичането на сроковете по ал. 1, 
т. 2 и 3, ако офицерът или сержантът в срок 
6 месеца от налагането на дисциплинарното 
наказание не е извършил други нарушения 
на служебните си задължения.
(4) Предсрочното заличаване по ал. 3 се 
извършва въз основа на мотивирана писмена 
заповед на началника на Националната служба 
за охрана, която се връчва на служителя и се 
прилага към служебното досие.
Раздел II
Имуществена отговорност
Чл. 96. (1) Офицерите и сержантите от 
Националната служба за охрана отговарят 
имуществено за вредите, които са причи­
нили на държавата по непредпазливост при 
или по повод изпълнение на служебните си 
задължения.
(2) За вреди, причинени на граждани при 
условията на ал. 1, служителите не носят 
имуществена отговорност към увредения. В 
тези случаи държавата е длъжна да обезщети 
увредения за всички имуществени и неиму­
ществени вреди съобразно общите правила 
на гражданското право.
(3) Когато вредите са причинени умиш­
лено на държавата или на граждани или са 
в резултат на престъпление, или когато не 
са причинени при или по повод изпълнение 
на служебни задължения, отговорността 
на офицерите и сержантите се определя от 
действащото законодателство.
(4) Имуществената отговорност на офи­
церите и сержантите се прилага независимо 
от дисциплинарната, административнонака­
зателната или наказателната отговорност за 
същото деяние, ако такава се предвижда.
Чл. 97. (1) Офицерите и сержантите от 
Националната служба за охрана не отговарят 
имуществено за вредите, които са възникна­
ли в резултат на рискова дейност, свързана с 
изпълнението на служебните им задължения.
(2) Държавата и офицерите и сержантите от 
Националната служба за охрана не отговарят 
за вреди на трети лица, когато са причинени 
в условията на извънредни обстоятелства при 
осъществяване на действия, свързани със за­
щита на националната сигурност на страната.
Чл. 98. (1) За изплатените обезщетения за 
вреди, причинени на граждани от незаконни 
актове, действия или бездействия на офицери 
и сержанти, Националната служба за охрана 
има право на иск срещу служителя, извършил 
незаконния акт, действие или бездействие.
(2) Когато служителят е изпълнявал 
стриктно и точно служебните си задължения, 
държавата отговаря за всички имуществени 
и неимуществени вреди, причинени от него 
на граждани, без да има право да търси от 
причинителя на вредата възстановяване на 
платеното от нея.
Чл. 99. (1) Офицерите и сержантите от 
Националната служба за охрана отговарят 
само за причинените вреди, но не и за про­
пуснатите ползи.
(2) Размерът на вредите се определя към 
деня на настъпването им, а ако това не може 
да се установи – към деня на откриването им.
Чл. 100. За вреди, причинени при услови­
ята на чл. 96, ал. 1, служителят отговаря в 
размера на вредата, но не повече от размера 
на едно месечно брутно възнаграждение за 
месеца, предхождащ причиняването на вре­
дата, а ако това не може да се установи – за 
месеца, предхождащ откриването на вредата.
Чл. 101. (1) Служители от Националната 
служба за охрана, чието служебно задълже­
ние е да събират, съхраняват, разходват или 
отчитат парични или материални ценности, 
отговарят:
1. до размера на вредата, но не повече от 
три брутни месечни възнаграждения;
2. за липса – в пълен размер заедно със 
законната лихва от деня на причиняване на 
вредата, а когато това не може да се устано­
ви – от деня на откриване на липсата. 
(2) Лицата, които са получили облага без 
основание от причинителя на вредата или 
са се възползвали от увреждането по ал. 1, 
т. 1, дължат солидарно с причинителя на 
вредата връщане на полученото до размера 
на обогатяването. Лицата дължат връщане и 
на полученото по дарение от причинителя 
на вредата, когато дарението е със средства, 
извлечени от нея.
Чл. 102. Когато вредата е причинена от 
няколко служители, те отговарят:
1. в случаите на ограничена имуществена 
отговорност – съобразно участието на всеки от 
тях в причиняването на вредата, а когато то не 
може да бъде установено – пропорционално на 
основното им месечно възнаграждение, като 
сборът на дължимите от тях обезщетения не 
може да надвишава размера на вредата;
2. в случаите на пълна имуществена отго­
ворност – солидарно.
Чл. 103. (1) В случаите на ограничена 
имуществена отговорност началникът на 
Националната служба за охрана издава запо­
вед, с която определя вредата, основанието 
и размера на отговорността на служителя. 
(2) Заповедта по ал. 1 се издава в едноме­
сечен срок от откриването на вредите, но не 
по-късно от една година от причиняването 
на вредите.
(3) В едноседмичен срок от връчването на 
заповедта служителят може да оспори писмено 
основанието или размера на отговорността.